**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

  **(nu produce efecte juridice) \***

 **Iniţiator**

 **Moldovan Călin**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2020**

**privind aprobarea acordării unor pachete cu alimente de strictă necesitate pensionarilor cu vârsta de peste 65 ani pe perioada declarării stării de urgență în contextul pandemiei cu coronavirus**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 20.084 din 26 martie 2020 iniţiat de domnul consilier Moldovan Călin, privind aprobarea acordării unor pachete cu alimente de strictă necesitate pensionarilor cu vârsta de peste 65 ani pe perioada declarării stării de urgență în contextul pandemiei cu coronavirus;
2. Raportul Compartimentului de resort din cadrul aparatului de specialitate al \_\_\_\_\_\_\_\_\_\_\_\_\_\_ înregistrat sub nr. \_\_\_\_\_\_\_\_\_\_\_\_\_\_\_
3. Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* Decretul prezidențial nr.195/16.03.2020 privind instituirea stării de urgență pe teritoriul României;
* Ordonanța militară nr.2 și nr 3 emisă de Ministerul Afacerilor Interne
* Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se aprobă acordarea unor pachete cu alimente de strictă necesitate pensionarilor cu vârsta de peste 65 ani pe perioada declarării stării de urgență în contextul pandemiei cu coronavirus în cuantum de 10 lei/pachet/ săptămână, pe baza cuponului de pensie prezentat.

**Art.2.** Se aprobă alocarea sumei de 1.500.000 lei de la bugetul local pentru acordarea acestor pachete.

**Art. 3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția de Asistență Socială.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică:

 \_\_\_\_\_\_\_\_\_

 \_\_\_\_\_\_\_\_\_ **Viză de legalitate**

 **p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A (nu produce efecte juridice)\***

**JUDEŢUL MUREŞ**

**CONSILIUL LOCAL MUNICIPAL**

**Nr. 20.084 din 26.03.2020 Iniţiator**

 **Moldovan Călin**

**REFERAT DE APROBARE**

**privind aprobarea acordării unor pachete cu alimente de strictă necesitate pensionarilor cu vârsta de peste 65 ani pe perioada declarării stării de urgență în contextul pandemiei cu coronavirus**

Având în vedere contextul actual din țara noastră și anume declararea stării de urgență cauzată de pandemia cu virusul COVID-19, precum și prevederile art.8 din Ordonanța Militară nr.2/21.03.2020 privind măsurile de prevenire a răspândirii COVID-19, unde se stipulează că autoritățile administrației publice locale au obligația să identifice și să țină evidența persoanelor în vârstă de peste 65 de ani, fără susținători sau altă formă de ajutor și să asigure sprijin acestora în vederea minimalizării expunerii lor în afara locuințelor.

Propun alocarea de la bugetul local a sumei de 1.500.000,00 lei pentru achiziționarea și distribuirea de hrană pentru pensionarii cu vârsta de peste 65 ani.

 Suma va fi pusă la dispoziția Direcției de Asistență Socială, din această sumă putând fi pregătite aproximativ 150.000 pachete cu un preț de 10 lei /pachet/persoană /de 3 ori pe săptămână.

 În acest fel, vom putea asigura un necesar de aproximativ o lună pentru un număr de aproximativ 1660 de persoane care vor avea nevoie de ajutor din partea autorităților locale în această perioadă la nivelul municipiului Târgu Mureș.

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**